**Ministru kabineta noteikumu projekta** **„Nolietotu transportlīdzekļu apsaimniekošanas sistēmu auditēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts izstrādāts, lai nodrošinātu Dabas resursu nodokļa likuma 26.panta otrajā daļā Ministru kabinetam dotā uzdevuma izpildi. |
| 2. | Pašreizējā situācija un problēmas | 2010.gada grozījumi Dabas resursu nodokļa likumā paredz, ka atbrīvojumu no dabas resursu nodokļa (turpmāk - nodoklis) samaksas var saņemt arī nolietotu transportlīdzekļu apsaimniekotāja līgumpartneri, ja apsaimniekotājs nodrošina normatīvajos aktos noteiktās prasības nolietotu transportlīdzekļu apsaimniekošanas sistēmas darbībai. Līdz tam atbrīvojumu no nodokļa samaksas varēja iegūt tikai nodokļa maksātāji. Atbilstoši normatīvo aktu prasībām apsaimniekotājam katru gadu ir jāiesniedz pārskats par apsaimniekošanas sistēmas darbību. Tāda pati kārtība atbrīvojuma no nodokļa samaksas iegūšanā un atskaišu sniegšanā pastāv arī attiecībā uz izlietotā iepakojuma un vienreiz lietojamo trauku un piederumu un videi kaitīgu preču atkritumu apsaimniekošanu. Šajās abās jomās apsaimniekotāju ikgadējie pārskati tiek auditēti. Arī nolietotu transportlīdzekļu apsaimniekošanā nepieciešama līdzvērtīga pieeja par pārskatu auditiem, lai nodrošinātu gan iesniegto pārskatu kvalitāti, gan apsaimniekošanas sistēmas efektīvu un atbilstošu darbību. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projektā noteikti nolietotu transportlīdzekļu apsaimniekošanas sistēmu auditoru pienākumi un tiesības audita laikā. Noteiktas arī prasības komersantam, lai tas varētu kļūt par šādu apsaimniekošanas sistēmu auditoru.Noteikumu projektā noteikta apsaimniekošanas sistēmu audita kārtība un apsaimniekošanas sistēmas jomas, kuras audita laikā jāpārbauda. Noteikumu projekta pielikumā ietverti pārskata pārbaudes jautājumi.Noteikts, ka auditu drīkst veikt ar apsaimniekotāju nesaistīts auditors. Šīs prasības ievērošanu pārbaudīs valsts SIA „Standartizācijas, akreditācijas un metroloģijas centrs” Latvijas Nacionālajā akreditācijas birojs (turpmāk – akreditācijas birojs) un Latvijas vides aizsardzības fonda administrācija (turpmāk - fonda administrācija). Pārkāpumu konstatēšanas gadījumā akreditācijas birojs rīkojas atbilstoši iekšējos dokumentos apstiprinātajai kārtībai vai, ja pārkāpumu ir konstatējusi fonda administrācija, apsaimniekotāja iesniegtais gada pārskats tiks uzskatīts par nepilnīgu, kas pārkāpuma nenovēršanas gadījumā var beigties ar nodokļa atbrīvojuma pārtraukšanu apsaimniekotāja līgumpartneriem.Lai nodrošinātu, ka apsaimniekotāju pārskati par 2012.gadu, kas saskaņā ar izstrādes stadijā esošo noteikumu projektā noteiktajām prasībām par dabas resursu nodokļa piemērošanu transportlīdzekļiem būs jāiesniedz Latvijas vides aizsardzības fonda administrācijā līdz 2013.gada 1.maijam, tiek pārbaudīti, līdz 2013.gada 1.maijam pārbaudi varēs veikt gan tie komersanti, kas līdz tam būs ieguvuši akreditāciju, gan tie komersanti, kas akreditāciju vēl nebūs ieguvuši, bet līdz 2013.gada 1.janvārim būs reģistrējušies Vides pārraudzības valsts birojā.Ar noteikumu projekta pieņemšanu tiks pilnībā atrisinātas 2.punktā minētās problēmas. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija un valsts SIA „Standartizācijas, akreditācijas un metroloģijas centrs” Latvijas Nacionālajā akreditācijas birojs. |
| 6. | Iemesli, kādēļ netika nodrošināta sabiedrības līdzdalība |  Noteikumu projektā minēto auditēšanas prasību noteikšana izriet no Dabas resursu nodokļa likuma 26.panta otrajā daļā noteiktā deleģējuma, līdz ar to sabiedrības informēšanas un līdzdalības pasākumi tika veikti izstrādājot likumprojektu „Grozījumi Dabas resursu nodokļa likumā”. Attiecīgie likuma grozījumi (20.12.2010.), kas nosaka nolietotu transportlīdzekļu apsaimniekošanas sistēmu auditēšanas pienākumu, ir publicēti un pieejami ikvienam mājas lapā [www.likumi.lv](http://www.likumi.lv), kā arī Vides aizsardzības un reģionālās attīstības ministrijas mājas lapā [www.varam.gov.lv](http://www.varam.gov.lv). |
| 7. | Cita informācija | Nav. |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Nolietotu transportlīdzekļu apsaimniekošanas sistēmu auditori, nolietotu transportlīdzekļu apsaimniekotāji. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nodokļu maksātāji, kas vēlēsies iegūt atbrīvojumu no nodokļa samaksas par transportlīdzekļiem. |
| 3. | Tiesiskā regulējuma finansiālā ietekme | Apsaimniekotājiem būs jāsedz maksa nolietotu transportlīdzekļu apsaimniekošanas sistēmu auditoriem par ikgadējo pārskatu auditēšanu. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Nolietotu transportlīdzekļu apsaimniekotājiem, pirms ikgadējā pārskata iesniegšanas Latvijas vides aizsardzības fonda administrācijā, būs jāsaņem apsaimniekošanas sistēmu auditoru ziņojums par sagatavoto pārskatu. Auditora ziņojums būs jāpievieno ikgadējam pārskatam. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Papildus šim noteikumu projektu nepieciešams pieņemt Ministru kabineta noteikumu projektu par dabas resursu nodokļa piemērošanu transportlīdzekļiem. Ar šo noteikumu projektu tiks noteiktas prasības, kas jāizpilda apsaimniekotājiem nolietotu transportlīdzekļu apsaimniekošanas sistēmu ietvaros, lai to līgumpartneri varētu saņemt atbrīvojumu no nodokļa samaksas. Abi Vides aizsardzības un reģionālās attīstības ministrijas sagatavotie noteikumu projekti tika vienlaicīgi virzīti izsludināšanai Valsts sekretāru sanāksmē un turpmākai saskaņošanai un apstiprināšanai. |
| 2. | Cita informācija | Nav |

**Anotācijas III un V sadaļa – projekts šo jomu neskar.**

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts 2012.gada 5.janvārī ievietots Vides aizsardzības un reģionālās attīstības ministrijas mājas lapā komentāru sniegšanai.Noteikumu projekts nosūtīts Nolietotu transportlīdzekļu apsaimniekošanas padomei. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Priekšlikumi vai iebildumi par noteikumu projektu nav saņemti. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides pārraudzības valsts birojs, valsts SIA „Standartizācijas, akreditācijas un metroloģijas centrs” Latvijas Nacionālais akreditācijas birojs. |
| 2. | Projekta izpildes ietekme uz pārvaldes funkcijām | Komersantus, kas vēlēsies darboties kā apsaimniekošanas sistēmu auditori, akreditēs un uzraudzīs to atbilstību noteikumu projektā ietvertajiem nosacījumiem un standartu prasībām valsts SIA „Standartizācijas, akreditācijas un metroloģijas centrs” Latvijas Nacionālais akreditācijas birojs. Līdz 2013.gada 1.janvārim Vides pārraudzības valsts birojs reģistrēs un ievietos savā tīmekļa vietnē sarakstu ar komersantiem, kas būs uzsākuši akreditācijas procesu, bet vēl nebūs to pabeiguši. Jo arī šie komersanti varēs auditēt apsaimniekotāju pārskatus par 2012.gadu. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta rezultātā netiek radītas jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekta rezultātā netiek likvidētas esošās institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekta rezultātā nav nepieciešams reorganizēt esošās institūcijas. |
| 6. | Cita informācija | Nav |

**Iesniedzējs:**

Vides aizsardzības un

reģionālās attīstības ministrs E.Sprūdžs

**Vīza:**

Valsts sekretārs G.Puķītis

29.02.2012 11:31

940

M.Šinke,

67026479, madara.sinke@varam.gov.lv